MT
L 166/74
Il-Ġurnal Uffiċjali tal-Unjoni Ewropea
22.6.2022
Neħħi minnufih il-ħwejjeg kontaminati kollha.
Laħlaħ immedjatament kull ilbies ikkontaminat jew saturat bl-ilma.
Ø
Kuntatt mal-għajn
Bl-għajn miftuħa, aħsel immedjatament b’ħafna ilma għal mill-inqas 10 minuti.
Ipproteġi l-għajn mhux milquta.
Kompli l-proċess ta’ tlaħliħ b’soluzzjoni tat-tlaħliħ tal-għajnejn.
Sejjaħ ambulanza (ħruq kawstiku tal-għajnejn) Aktar trattament immedjat fi sptar tal-għajnejn/għand oftalmoloġista.
Kompli laħlaħ l-għajn sal-wasla fl-isptar tal-għajnejn.
Ø
Inġestjoni
Tipprovokax ir-remettar.
Periklu ta’ penetrazzjoni fil-pulmun (periklu għan-nifs) meta jinbela’ jew jiġi rrimettat, minħabba evoluzzjoni talgass u formazzjoni ta’ fowm.
Meta l-pazjent ikun f’sensih kompletament biss: laħlaħ il-ħalq bl-ilma; ħalli lill-pazjent jixrob ħafna ilma b’boqqiet żgħar; żomm lill-pazjent sħun u fil-mistrieħ.
Avża immedjatament l-ambulanza (kelma ewlenija: ħruq bl-aċidu).
Ø
Noti għat-tabib
Terapija bħal ta’ ħruq kimiku.
Wara teħid man-nifs: Il-formazzjoni ta’ edema tossika tal-pulmun hija possibbli jekk il-prodott ikompli jinxtamm minkejja effett irritanti akut (eż. jekk mhuwiex possibbli li wieħed jitlaq miż-żona ta’ periklu).
Profilassi ta’ edema tossika tal-pulmun bi steroids li jittieħdu man-nifs (sprej dożabbli, eż. auxilosone).
Jekk tinbela’ s-sustanza: Periklu mill-aspirazzjoni.
Riskju ta’ emboliżmi tal-gass.
Fil-każ ta’ pressjoni eċċessiva fuq l-istonku minħabba evoluzzjoni ta’ gass, deffes tubu sifun.
Endoskopija bikrija bil-għan li jiġu vvalutati l-leżjonijiet viżibbli fil-mukożi tal-esofagu u tal-istonku.
Jekk ikun meħtieġ, iġbed is-sustanza li tibqa’.
Tamministrax karbonju attivat peress li hemm riskju ta’ ħruġ ta’ammonti kbar ta’ gass minħabba fil-perossidu talidroġenu.
Miżuri ta’ emerġenza għall-protezzjoni tal-ambjent Osserva r-regolamenti dwar il-prevenzjoni tat-tniġġis tal-ilma (iġbor, ostakola t-tixrid, għatti).
Tħallix li jispiċċa f’kanali tal-ilma, ilma tal-wiċċ jew fl-art.
Ø
Metodi għat-tindif
Naddaf sewwa l-wiċċ kontaminat; l-aġent rakkomandat għat-tindif huwa l-ilma.
Fil-każ ta’ tixrid żgħir, iddilwixxi l-prodott b’ħafna ilma u laħlaħ jew assorbi l-prodott b’materjal li jgħaqqad, bħal assorbent kimiku, trab tad-dijatomi, binder universali.
Tużax tessuti, serratura tal-injam u sustanzi kombustibbli.
Wara t-tgħaqid, erfa’ mekkanikament u iġbor f’kontenituri xierqa.
Armi l-materjal assorbit skont ir-regolamenti.